Page:History of Donald and his dog.pdf/18

Rh Sae round dame grumphy's hindsome leg The rape I soon did tie, man; And wi' supple birken twig, I drave her out o' the sty man; Wi Mattie straught I bade gude e'en, And briskly to the road we tane: But scarcely fifty yards we'd gane When madam sow impatient grew And soon I trow, made me to rue That her I chanced to buy, man.

For being of the female breed, She proved a stubborn jade, man Were I to flee the brute alive, She'd aye hae her ain road, man. I wanted east, but she'd be wast, Or any way, she liked best, And did my brains sae fairly pest; Till in my wraith, wi' mony an aith, I vowed her skaith, and kicked her baith And gart her squeak aloud man.

But though pig's flesh it never mair Should be my lot to pree, man I row and swear anither sow Will neer be bought by me, man As lang's there heering in Lochfine I'll ne'er want kitchen when I dine, And henceforth bid adieu to swine O' nae sic gear the price I'll speer, Nor stan' the sneer and taunting jeer, That I frae neebours dree, man.